Nafarroako Parlamentuko Mahaiak, 2021eko maiatzaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Isabel García Malo andreak aurkezturiko galdera, “Kolektibo zaurgarrientzako prestakuntza eta enplegu programa integratuak” 14 DDSS, REACT EU Navarra proiektua dela-eta udalekin eta mankomunitateekin egindako akordioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko maiatzaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Maribel García Malo andreak honako galdera hau aurkezten du, Eskubide Sozialetako kontseilariak idatziz erantzun dezan:

“Kolektibo zaurgarrientzako prestakuntza eta enplegu programa integratuak (PEPI)” 14 DDSS, REACT EU Navarra proiektuaren fitxa teknikoan, jarduketa-faseak deskribatzerakoan, honako hau jaso zen: “Udalekin eta mankomunitateekin hitzarmen bat egitea PEPIak hurbiltzeko (...)”. Zertan zehazten hitzarmen hori? Zein udal eta mankomunitaterekin eta zein irizpidetan oinarrituta?

Iruñean, 2021eko maiatzaren 10ean

Foru parlamentaria: Maribel García Malo